projecte-aina/catalan_government_crawling huggingface dataset:
Departament d'Economia, Finances i Planificació
El Departament d'Economia, Finances i Planificació té actualment quatre delegacions territorials, regulades pel Decret 139/1989, de 19 de maig, de reestructuració de les delegacions territorials del Departament d'Economia i Finances de Barcelona, Girona, Lleida i Tarragona, i que en el seu dia van integrar els antics serveis territorials de les diferents unitats directives del Departament.
L'evolució de les delegacions esmentades evidencia que la major part de les funcions que exerceixen estan relacionades amb la gestió tributària, per la qual cosa és convenient adaptar-ne la configuració estructural a l'atribució funcional.
D'altra banda, cal destacar l'especificitat de la gestió tributària, derivada d'un cos normatiu sectorial ampli i dinàmic i de l'impacte que té l'organització dels serveis tributaris en els ciutadans.
La necessitat de fer front a tal especificitat aconsella unificar sota un únic centre directiu la totalitat de la gestió tributària.
Així doncs, atès que la gestió tributària és l'únic àmbit funcional del Departament que requereix cobertura en el territori per desenvolupar les seves funcions, cal modificar la denominació i l'adscripció de les actuals delegacions territorials del Departament per tal que passin a formar part de la Direcció General de Tributs.
Atès tot l'exposat i vist l'article 20 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, a proposta del conseller d'Economia, Finances i Planificació i d'acord amb el Govern,
Les delegacions territorials de Barcelona, Girona, Lleida i Tarragona s'adscriuen orgànicament i funcionalment a la Direcció General de Tributs, amb les seves actuals estructures, funcions i recursos humans i materials.
Les delegacions territorials de Barcelona, Girona, Lleida i Tarragona passen a denominar-se, respectivament, delegacions de tributs de Barcelona, Girona, Lleida i Tarragona.
Amb l'objectiu d'assessorar sobre l'establiment de criteris que garanteixin el funcionament eficaç i homogeni de la prestació de serveis tributaris en l'àmbit territorial, es crea el lloc de coordinador territorial en matèria tributària, adscrit a la Direcció General de Tributs i sotmès al règim jurídic aplicable al personal eventual.
Queda derogada qualsevol disposició de rang igual o inferior que s'oposi al que estableix el present Decret o ho contradigui.
—1 S'autoritza el conseller d'Economia, Finances i Planificació per fer les adaptacions necessàries per a l'eficàcia i l'execució d'aquest Decret.
—2 Aquest Decret entrarà en vigor el mateix dia de la seva publicació en el Diari Oficial de la Generalitat de Catalunya.
Conseller d'Economia, Finances i Planificació
L'Oficina del Contribuent, creada pel Decret 162/2010, té la facultat d'accedir a les bases de dades i als expedients dels procediments tributaris relacionats amb les queixes i els suggeriments rebuts.
A aquests efectes, no se li pot negar l'accés a cap expedient, documentació o dada, continguda o no en un fitxer de dades de caràcter personal, que tingui relació amb l'activitat o el servei objecte de la queixa o el suggeriment.
En tot cas, l'accés s'ha de limitar a les dades que siguin estrictament necessàries per a resoldre la queixa o el suggeriment.
La Llei 7/2007, del 17 de juliol, crea l'Agència Tributària de Catalunya i li atorga les funcions de gestionar, liquidar, inspeccionar i recaptar els tributs propis de la Generalitat i els tributs estatals cedits totalment a la Generalitat i gestionar la recaptació per la via executiva dels ingressos de dret públic no tributaris de l'Administració de la Generalitat i dels ens que conformen el sector públic de la Generalitat.
Amb l'objecte de donar operativitat i eficàcia al que estableixen la Llei 58/2003, de 17 de desembre, general tributària; el Reial decret 939/2005, de 29 de juliol, pel que s'aprova el Reglament general de recaptació, i el Reial decret 520/2005, de 13 de maig, pel que s'aprova el Reglament general de desenvolupament de la Llei 58/2003, de 17 de desembre, general tributària, en matèria de revisió en via administrativa, en relació amb els documents dipositats en garantia de deutes en l'àmbit de les funcions de l'Agència Tributària de Catalunya.
Per tot això, i en ús de les atribucions que m'han estat conferides,
Les delegacions territorials de l'Agència Tributària de Catalunya podran actuar com a sucursals de la Caixa General de Dipòsits als efectes del dipòsit i retorn de garanties de naturalesa tributària i de la gestió recaptatòria de la seva competència, que es puguin constituir.
Les oficines liquidadores de districte hipotecari mantenen les funcions de sucursals de la Caixa General de Dipòsits atribuïdes mitjançant l'Ordre de 14 de desembre de 1999, d'acord amb els criteris que s'estableixin des de les delegacions territorials de l'Agència.
Les delegacions territorials, en l'exercici de les funcions establertes a l'article 1 d'aquesta Ordre, estan sotmeses, pel que respecta a la gestió i procediment, al que estableix el Decret 221/1999, de 27 de juliol, i les disposicions que en el seu desplegament dicti la Secretaria de Política Financera, Competència i Consum del Departament d'Economia i Finances, que han de tenir en compte l'estructura i competències de l'Agència Tributària de Catalunya.
Aquesta Ordre entrarà en vigor l'endemà de la seva publicació al DOGC
Barcelona, 21 de desembre de 2007
Els processos selectius per a l'accés als cossos tributaris d'adscripció exclusiva a l'Agència Tributària de Catalunya que es convoquin abans de l'entrada en vigor del Reglament a què fa referència l'article 31 s'han de dur a terme d'acord amb el que estableix el Decret 2/2010, del 12 de gener, pel qual es regula el règim de personal i dels processos de selecció i provisió en l'àmbit de l'Agència Tributària de Catalunya.
L'Agència Tributària de Catalunya ha de convocar entre el 2015 i el 2020, amb caràcter excepcional, dos processos selectius exclusius de promoció interna pel sistema de concurs oposició per a l'accés al Cos Tècnic de Gestors Tributaris de la Generalitat de Catalunya, en els quals poden participar els membres del Cos de Gestió d'Administració de la Generalitat de Catalunya que hagin exercit durant un mínim de dos anys, per mitjà d'habilitació temporal, les funcions que té atribuïdes el Cos Tècnic de Gestors Tributaris de la Generalitat, i també els funcionaris de l'escala administrativa del Cos Administratiu de la Generalitat de Catalunya que hagin exercit durant un mínim de dos anys funcions de suport directe en l'àmbit tributari, d'acord amb el que sigui determinat per les bases de la convocatòria.
L'Agència Tributària de Catalunya ha de convocar entre el 2015 i el 2020, amb caràcter excepcional, dos processos selectius exclusius de promoció interna pel sistema de concurs oposició per a l'accés al Cos Superior d'Inspectors Tributaris de la Generalitat de Catalunya, en els quals poden participar els membres de l'escala tècnica tributària del Cos Superior d'Inspecció i Tècnica Tributària de la Generalitat de Catalunya i els membres del Cos Superior d'Administració de la Generalitat de Catalunya que hagin exercit durant un mínim de dos anys, per mitjà d'habilitació temporal, les funcions que estableix l'apartat 1 de la disposició transitòria setena.
Mentre no s'apliqui l'article 3.4 del Decret 2/2010, del 12 de gener, pel qual es regula el règim de personal i dels processos de selecció i provisió en l'àmbit de l'Agència Tributària de Catalunya, els membres del Cos Superior d'Inspecció i Tècnica Tributària de la Generalitat de Catalunya i els membres del Cos Tècnic de Valoració Tributària de la Generalitat de Catalunya poden fer compatible l'exercici de llurs funcions amb la docència en general, en els mateixos termes i amb la subjecció deguda al que disposa la Llei 21/1987, del 26 de novembre, d'incompatibilitats del personal al servei de l'Administració de la Generalitat.
El president o presidenta de l'Agència Tributària de Catalunya, amb l'informe previ del departament competent en matèria de funció pública, ha d'adaptar la relació de llocs de treball a la nova estructura corporativa de l'Agència, per mitjà d'una resolució en què han de constar els llocs de treball que tenen assignats l'exercici de funcions de gestió, inspecció i recaptació de tributs i l'exercici de la potestat sancionadora en matèria tributària i que són reservats a funcionaris dels cossos tributaris de l'Agència.
Es crea el Cos Tècnic de Gestors Tributaris de la Generalitat de Catalunya, pertanyent al grup A, subgrup A2, d'acord amb les disposicions del capítol 2 del títol 3 del text únic de la Llei de la funció pública de l'Administració de la Generalitat de Catalunya, aprovat pel Decret legislatiu 1/1997, del 31 d'octubre.
El Cos Tècnic de Gestors Tributaris de la Generalitat de Catalunya s'adscriu a l'Agència Tributària de Catalunya, de la qual depèn orgànicament i funcionalment.
Al Cos Tècnic de Gestors Tributaris de la Generalitat de Catalunya li correspon de complir les funcions d'aplicació del sistema tributari regulades per aquesta llei i per les normes que la despleguen.
Les funcions pròpies del Cos Tècnic de Gestors Tributaris de la Generalitat de Catalunya es desenvolupen en el marc dels procediments tributaris existents, i són les següents:
a) Efectuar les actuacions de detecció de l'incompliment de les obligacions tributàries formals, inclosa la presentació de declaracions i autoliquidacions tributàries.
b) Efectuar les actuacions pròpies dels procediments d'aplicació dels tributs i dels procediments de revisió en via administrativa que li hagin estat assignades per l'òrgan competent.
c) Proposar la pràctica de liquidacions derivades dels procediments tributaris i la imposició de sancions tributàries a l'òrgan competent per a dictar-les.
d) Efectuar les actuacions d'obtenció d'informació relacionades amb l'aplicació dels tributs que li hagin estat assignades per l'òrgan competent.
e) Prestar assistència tributària als contribuents i informar-los de llurs obligacions i drets.
f) Acomplir la resta de funcions d'aplicació del sistema tributari i de suport en el desenvolupament dels procediments tributaris que li siguin atribuïdes per la normativa o assignades pels òrgans competents.
El director o directora de l'Agència pot concretar les funcions i tasques específiques dels funcionaris del Cos Tècnic de Gestors Tributaris de la Generalitat de Catalunya.
Per a l'ingrés en el Cos Tècnic de Gestors Tributaris de la Generalitat de Catalunya s'ha d'exigir el títol d'enginyer tècnic, de diplomat universitari de primer cicle, d'arquitecte tècnic, de formació professional de tercer grau o equivalent.
Els membres del Cos Tècnic de Gestors Tributaris de la Generalitat de Catalunya han de complir llurs funcions en règim de dedicació exclusiva, amb incompatibilitat respecte de qualsevol altra activitat professional.
D'aquest règim s'exceptuen les activitats compatibles que estableix el capítol II de la Llei 21/1987, del 26 de novembre, d'incompatibilitats del personal al servei de l'Administració de la Generalitat, i les de professor o professora universitari associat a temps parcial.
Fins que no es modifiqui la normativa reguladora de les finances públiques de la Generalitat i el règim jurídic del seu sector públic, és aplicable a l'Agència Tributària de Catalunya el règim pressupostari regulat per als ens determinats per l'apartat b.1 de l'article 1 del text refós de la Llei de l'estatut de l'empresa pública catalana, aprovat pel Decret legislatiu 2/2002, del 24 de desembre.
Fins que no es modifiqui la normativa reguladora de les finances públiques de la Generalitat i el règim jurídic del seu sector públic, és aplicable a l'Agència Tributària de Catalunya el règim pressupostari regulat per als ens determinats per l'article 1.1.b del Decret legislatiu 2/2002, del 24 de desembre, pel qual s'aprova el text refós de la Llei de l'estatut de l'empresa pública catalana.
Per a accedir a les escales d'inspecció tributària i tècnica tributària del Cos Superior d'Inspecció i Tècnica Tributària de la Generalitat de Catalunya cal tenir el títol de doctor, de graduat o llicenciat, d'enginyer, d'arquitecte o equivalent.
En les convocatòries d'accés a l'escala d'inspecció tributària del Cos Superior d'Inspecció i Tècnica Tributària de la Generalitat de Catalunya, tenen dret a prendre part en el torn de promoció interna els funcionaris de la Generalitat que pertanyin a cossos o escales del subgrup A1 i compleixin els requisits i condicions establerts per la normativa general de funció pública.
Pel que fa a l'accés a l'escala tècnica tributària, almenys un 50% de les places que es convoquin s'ha de proveir pel procediment d'oposició pel torn lliure.
En les convocatòries corresponents s'han d'establir, en qualsevol cas, dos torns de promoció interna, un per als funcionaris de carrera amb una antiguitat mínima de dos anys en qualsevol dels cossos i escales del grup A, subgrup A1, i l'altre per als funcionaris de carrera amb una antiguitat mínima de dos anys en qualsevol dels cossos i escales del grup A, subgrup A2.
Els funcionaris que pertanyin al grup A, subgrup A2, han de complir, en qualsevol cas, els requisits de titulació per a accedir al grup A, subgrup A1.
Per a ingressar a les escales d'inspecció tributària i tècnica tributària del Cos Superior d'Inspecció i Tècnica Tributària de la Generalitat cal superar les proves teòriques i pràctiques i el curs selectiu de formació exigits en la convocatòria pública pertinent, d'acord amb els procediments de selecció d'oposició per al torn lliure i de concurs oposició per al torn restringit de promoció interna.
Per a ingressar a l'escala d'inspecció tributària, a més de la selecció per oposició per al torn lliure, s'ha d'establir un únic torn de promoció interna, de com a màxim un 50% de les places que es convoquin, per als funcionaris de carrera que tinguin una antiguitat mínima de dos anys en l'escala tècnica tributària.
Per a ingressar a l'escala tècnica tributària, almenys un 50% de les places que es convoquin s'ha de proveir pel procediment d'oposició per al torn lliure.
En les convocatòries corresponents s'han d'establir, en tot cas, dos torns de promoció interna, un per als funcionaris de carrera amb una antiguitat mínima de dos anys en qualsevol dels cossos i escales del grup A, subgrup A1, i l'altre per als funcionaris de carrera amb una antiguitat mínima de dos anys en qualsevol dels cossos i escales del grup A, subgrup A2.
Els funcionaris que pertanyin al grup A, subgrup A2, han de complir, en tot cas, els requisits de titulació per a accedir al grup A, subgrup A1.
S'han d'establir per reglament el contingut general de les proves per a l'accés als cossos tributaris de l'Agència Tributària de Catalunya i les altres característiques principals dels sistemes d'accés.
Correspon al president o presidenta de l'Agència Tributària de Catalunya d'aprovar, per mitjà de resolució, els temaris i la durada de les proves selectives, i també el contingut i la durada dels cursos selectius de formació.
a) Exercir la direcció ordinària de l'Agència, que inclou donar les instruccions sobre tots els temes relacionats amb els serveis i funcions de l'Agència i dictar les instruccions de caràcter tributari dins les seves competències.
a) Exercir la direcció ordinària de l'Agència, que inclou donar les instruccions sobre tots els temes relacionats amb l'organització dels serveis de l'Agència.
d) Portar a terme la relació amb l'Agència Estatal d'Administració Tributària i els òrgans amb funcions equivalents d'altres administracions públiques, respecte a la gestió, la liquidació, la inspecció i la recaptació dels tributs estatals cedits totalment o parcialment a la Generalitat, incloent-hi l'obtenció de dades i informació, i també la relació amb els òrgans economicoadministratius, sens perjudici dels informes previs que escaiguin que hagin d'ésser elaborats per la direcció general competent en matèria de tributs.
f) Qualsevol altra que li sigui atribuïda per llei, per conveni administratiu, per encàrrec de gestió o per qualsevol altra fórmula jurídica establerta per la normativa vigent.
d) Portar a terme la relació amb l'Agència Estatal d'Administració Tributària i els òrgans amb funcions equivalents d'altres administracions públiques, respecte a la gestió, liquidació, inspecció i recaptació dels tributs estatals cedits totalment o parcialment a la Generalitat, incloent-hi l'obtenció de dades i informació.
f) Qualsevol altra que li sigui atribuïda per llei o per conveni administratiu.
d) Exercir qualsevol altra funció que li sigui atribuïda per llei o per conveni administratiu.
El Consell Consultiu de l'ICCA és l'òrgan assessor amb relació als aspectes tècnics en matèria de crèdit agroalimentari i és format pel president o presidenta de la Comissió de Finançament Agroalimentari, pel director o directora de l'ICCA, per dos representants del departament competent en matèria d'economia i finances, dos representants del departament competent en matèria d'agricultura, ramaderia i pesca, un representant del departament competent en matèria de cooperatives, dos representants de la Federació de Cooperatives Agràries i fins a set representants d'institucions i organitzacions de caràcter economicosocial, professional i científic amb dedicació al crèdit agrari.
Correspon al Govern, a proposta del titular o la titular del departament competent en matèria d'economia i finances i del titular o la titular del departament competent en matèria d'agricultura, ramaderia i pesca, pel que fa als representants de les entitats representatives del món agrari, el nomenament dels membres del Consell Consultiu.
El Consell Consultiu assessora la Comissió de Finançament Agroalimentari i emet els informes i les consultes que aquesta comissió i el Govern li sol·licitin en matèria agroalimentària.
També té la facultat d'elevar a la Comissió de Finançament Agroalimentari i al Govern les propostes que consideri pertinents sobre la matèria.
La Comissió de Finançament Agroalimentari de l'ICCA exerceix les funcions que específicament li delega la Junta de Govern de l'Institut i està formada pel president o presidenta, que és el conseller delegat o consellera delegada de l'Institut Català de Finances, per dos representants del departament competent en matèria d'economia i finances, dos representants del departament competent en matèria d'agricultura, ramaderia i pesca, un representant del departament competent en matèria de cooperatives i dos representants de la Federació de Cooperatives Agràries, un dels quals, com a mínim, ha d'ésser designat d'entre les cooperatives que tenen constituïdes seccions de crèdit.
El secretari o secretària és nomenat per la Comissió, d'entre el personal de l'Institut Català de Finances, i no té la consideració de membre ni dret de vot.
Els membres de la Comissió de Finançament Agroalimentari són nomenats i separats lliurement per la Junta de Govern de l'Institut Català de Finances.
El president o presidenta de la Comissió, a més de les funcions que li atribueixi el reglament de règim interior, convoca i presideix les reunions i disposa de vot de qualitat.
El director o directora de l'ICCA és nomenat i separat lliurement pel conseller delegat o consellera delegada de l'Institut Català de Finances, amb el vistiplau de la Comissió de Finançament Agroalimentari.
El director o directora de l'ICCA se sotmet al règim d'incompatibilitats dels alts càrrecs i actua sota les directrius del conseller delegat o consellera delegada de l'Institut Català de Finances.
Correspon al director o directora de l'ICCA de dirigir i gestionar aquesta àrea d'activitat, d'acord amb els objectius i les funcions que estableixen els articles 32 i 33.
El director o directora de l'ICCA assisteix amb veu i sense vot a les reunions de la Comissió de Finançament Agroalimentari.
Són funcions específiques de l'ICCA:
a) Atorgar crèdits i avals a empreses agroalimentàries, persones físiques o jurídiques, que es destinin a inversions que tinguin per finalitat la creació, la conservació i el millorament de la riquesa agrícola, pesquera, aqüícola, forestal i pecuària i els seus mitjans de producció, o a la instal·lació i al perfeccionament d'indústries agrícoles, pesqueres, aqüícoles, forestals i pecuàries i al millorament del medi rural.
b) Concedir crèdits i avals a persones físiques o jurídiques que tenen per objecte la comercialització, la promoció i l'exportació de productes agroalimentaris.
c) Atorgar crèdits i avals a persones físiques o jurídiques que desenvolupen activitats relacionades directament o indirectament amb el medi rural i la seva explotació econòmica.
d) Atorgar crèdits i avals a les persones relacionades en els apartats a, b i c per al finançament del capital circulant per al desenvolupament de llur activitat econòmica.
e) Subscriure concerts i convenis amb les cooperatives agràries amb secció de crèdit en matèria de crèdit agrícola i participar amb aquestes seccions en les inversions de les cooperatives agràries.
L'Institut Català de Finances ha de destinar els excedents a les dotacions necessàries per a afrontar la morositat produïda i prevista en l'exercici de les seves activitats.
L'Institut Català de Finances ha de destinar a càrrec dels excedents les dotacions necessàries per afrontar la morositat produïda i prevista en l'exercici de les seves funcions.
A aquest efecte, ha de constituir un fons per a la cobertura de major risc per a l'aplicació de recursos públics.
L'Institut, mitjançant el conseller delegat o consellera delegada o del director o directora general o, per delegació d'aquests, mitjançant el director o directora del Gabinet d'Estudis Econòmics i Financers, pot demanar a tots els intermediaris financers que operen a Catalunya, a les cambres de comerç i a altres entitats o institucions que representen interessos generals de caràcter econòmic la informació que li sigui útil per al coneixement estadístic de l'activitat econòmica de Catalunya, sens perjudici d'aquella altra que les institucions esmentades hagin de subministrar d'acord amb les disposicions legals o reglamentàries.
El Gabinet d'Estudis Econòmics i Financers actua com a suport de l'activitat del Consell Assessor.
El Gabinet emet també els informes que la Junta de Govern, el conseller delegat o consellera delegada o el director o directora general li demanin.
En l'exercici de les seves funcions, el Gabinet pot proposar a la Junta de Govern la conclusió de convenis de col·laboració científica i tècnica amb institucions universitàries i de recerca.
S'ha de constituir en el si de l'Institut Català de Finances un Gabinet d'Estudis Econòmics i Financers.
La Junta de Govern de l'Institut designa, a proposta del director o la directora general, la persona que ha de dirigir el Gabinet d'Estudis Econòmics i Financers, i vetlla per habilitar els mitjans personals, materials i financers necessaris per desenvolupar la seva tasca.
El Govern de la Generalitat pot atribuir personalitat jurídica a aquest Gabinet i modificar-ne la denominació.
b) Informar la Junta de Govern de les propostes de pressupost, de la memòria, el balanç i els comptes, i de les propostes d'aplicació de resultats que presenta el conseller delegat o consellera delegada.
b) Informar la Junta de Govern de les propostes de pressupost, de la memòria, el balanç i els comptes i les propostes d'aplicació de resultats que presenta el director o la directora general.